PRAŠYMAS ĮTRAUKTI KLAUSIMĄ Į LIETUVOS RESPUBLIKOS TRIŠALĖS TARYBOS POSĖDŽIO DARBOTVARKĘ

2026 m. liepos 16 d.

	1. 
	Pavadinimas
	Dėl Lietuvos Respublikos Vyriausybės kanceliarijos 2026 m. birželio 5 d. pavedimo Nr. S-1791 „Dėl Seimo Ateities komiteto pasiūlymo“.


	2. 
	Siūlytojas
	Lietuvos Respublikos Vyriausybė kaip LRTT šalis


	3. 
	Trumpas pristatymas

	Lietuvos Respublikos Seimo Ateities komiteto (toliau – Komitetas) 2026 m. gegužės 13 d. posėdyje buvo svarstytas klausimas „Demografinės kaitos valdymas ir kartų solidarumo modelis“. 
2026 m. gegužės 20 d. Komiteto posėdyje buvo priimtas sprendimas Nr. 122-S-3 „Dėl demografinės kaitos valdymo ir kartų solidarumo modelio“, kurio 2 punkte nuspręsta „prašyti Lietuvos Respublikos Vyriausybės inicijuoti teisės aktų pakeitimus, kuriais būtų mažinamos mokestinės, administracinės ir institucinės kliūtys vyresnio amžiaus asmenų, įskaitant 65 metų ir vyresnius asmenis, savanoriškam dalyvavimui darbo rinkoje, iki 2026 m. spalio 1 d.“ (toliau – Siūlymas).
Socialinės apsaugos ir darbo ministerijoje (toliau – SADM) 
2026 m. birželio 5 d. gautas Vyriausybės raštas Nr. S-1791 „Dėl Seimo Ateities komiteto pasiūlymo“, kuriame prašoma SADM kartu su Finansų ministerija, Ekonomikos ir inovacijų ministerija bei kitomis suinteresuotomis institucijomis išnagrinėti Siūlymą ir apie svarstymo rezultatus bei numatomus veiksmus iki 2026 m. spalio 1 d. informuoti Seimo Ateities komitetą ir Vyriausybės kanceliariją, o prireikus pateikti Vyriausybei suderintus pasiūlymus.


	4. 
	Pranešėjas

	Kristina Maksvytienė, Lietuvos Respublikos socialinės apsaugos ir darbo ministerijos Darbo rinkos grupės vadovė.


	5. 
	Aptarimo būdas ir siūlomi sprendimai
	Siūloma Lietuvos Respublikos trišalei tarybai pavesti Darbo grupei, skirtai 50+ amžiaus asmenų užimtumo problemoms spręsti, išnagrinėti Lietuvos Respublikos Seimo Ateities komiteto Siūlymą.


	6. 
	Kviestiniai asmenys
	

	7. 
	Sprendimo projektas
	Siūlymas Trišalei tarybai pavesti Darbo grupei, skirtai 50+ amžiaus asmenų užimtumo problemoms spręsti, išnagrinėti Lietuvos Respublikos Seimo Ateities komiteto siūlymą Vyriausybei inicijuoti teisės aktų pakeitimus, kuriais būtų mažinamos mokestinės, administracinės ir institucinės kliūtys vyresnio amžiaus asmenų, įskaitant 65 metų ir vyresnius asmenis, savanoriškam dalyvavimui darbo rinkoje.

	8. 
	Papildoma medžiaga
	



Teikėjas: Lietuvos Respublikos socialinės apsaugos ir darbo ministerija.
